COMPOSITAE. SENECIONIDEAE. HELIANTHEAE. HELIOPSIDEAE. MENOTRICHE. 473 
bosa, undique echinulata. Stylus albidus, basi tuberi oblongo, utrinque truncato, 
fusco immersus, apice profunde bifidus, infra furcationem glaber; ramis stigmaticis 
croceis, applanatis, margine papilloso -rugulosis, apice cono longiusculo, attenuato, 
papilloso auctis, demum utrinque recurvatis. Ovarium anguste lineare, plano- com- 
pressum, cinereum, basi attenuatum et callo dilatato, disciformi, perforato auctum, 
totum pilis adpressis sericeum, collo brevissimo, crasso, pappigero superatum. Pappus 
paleaceus, cupulaeformis, laceratus, (ut in ovario florum foemineorum) et aristis 2, 
collo adnatis, oppositis, elongatis, subaequalibus, validis, subulatis et denticulis sursum 
spectantibus armatis auctus. Achaenia matura difformia; florum foemineorum 
crassa, triquetra, obpyramidata, fusca, callo basilari cartilagineo, albido, splendente, 
vittaeformi, medio perscisso et sutura transversali quasi iterum conglutinato insi- 
dentia, faciebus utrinque, rarius saltem hinc squamula minuta, concolore, plus 
minusve rotundata, strophioliformi suffulta, apice truncata, utrinque acutangula, 
retusa et in centro verticis concavi, puberuli collo brevissimo, crasso et pappo paleaceo, 
brevi, cupulaeformi, lacerato, (aeque ac in ovario) aucta, angulis parce ciliata, caeterum 
glabra; florum hermaphroditorum crassa, subcompressa, vel faciebus convezis 
obsolete tetragona, pilis adpressis cinereis ubique hirsuta, pappo brevi paleaceo et 
aristis 2 elongatis, (omnino eodem ut in ovario florum centralium) aucta, praeterea 
callo basilari, squamulis et vertice achaeniorum florum foemineorum instructa. 
Herba africana, ad oram orientalem, Mossambique dictam, reperta, annua, (ut 
videtur,) tota strigosa, asperrima; caule terete, leviter sulcato-striato, dilute ferru- 
gineo, tuberculis albis (residuis strigarum deciduarum) asperrimo; foliis oppositis, 
triplinerviis, (nervis venisque subtus prominentibus,) elongato - ellipticis, basi apiceque 
revera acuminatis, i. e. basi longissime angustatis, attamen rite sessilibus nec in 
petiolum attenuatis, utrinque strigosis, asperrimis, subtus pallidioribus, integerrimis, 
sive margine remote et adpresse serratis; capitulis alaribus et axillaribus, longe 
pedunculatis; pedunculis plerumque nudis; involucri squamis exterioribus 
maximis; floribus utriusque sexus luteis, nervis corollarum discoloribus, utpluri- 
mum nigricantibus; ligulis oblongis, discum longe superantibus. 
Genus nostrum medium quasi tenet inter Lipotriches, R. Br. et Wirtgeniae, C. H. Schultz, 
Bip. genera. Cum illo convenit: floribus marginalibus foemineis, fertilibus, ligulatis et anthera- 
rum appendicula apicali discolore. Differt vero a Lipotriches, R. Br. genere primo intuitu: 
involucri squamis. foliaceis, patentibus, discum florum longe superantibus, (nec subcoriaceis, ad- 
pressis, disco florum brevioribus, achaenüs collo brevi pappigero superatis, difformibus, pappo 
paleaceo, sive paleaceo et longe biaristato, persistente, et callo basilari vittaeformi auctis, (nec 
achaeniis collo pappigero destitutis, subuniformibus et pappo multiseto, caducissimo, calloque 
basilari annulari auctis). Wirtgeniae, C. H. Schultz, Bip. genus cum nostro genere mirum in 
modum congruens: tum involucro foliaceo simillimo, tum achaeniis totis fere iisdem, prae- 
Peters, Reise nach Mossambique. Botanik. 60 
